**ΒΙΟΓΡΑΦΙΚΟ**

**Αντώνης Κορφιάτης – Κοινωνιολόγος**

Ο Αντώνης Κορφιάτης είναι πτυχιούχος Κοινωνιολογίας του Παντείου Πανεπιστημίου, με μεταπτυχιακές σπουδές στην Προσωποκεντρική Συμβουλευτική και Ψυχοθεραπεία από το Πανεπιστήμιο του Strathclyde. Είναι, επίσης, κάτοχος του Ευρωπαϊκού Πιστοποιητικού Ψυχοθεραπείας (ECP).

Επί του παρόντος, εργάζεται ως Κοινωνιολόγος – Σύμβουλος Απασχόλησης στα Κέντρα Ημέρας Υποστήριξης Εργαζομένων Αιγάλεω και Πειραιά της Π.Ε.Ψ.Α.Ε.Ε., παρέχοντας υποστήριξη σε θέματα ψυχικής υγείας των εργαζομένων. Στο παρελθόν, για είκοσι χρόνια, υπήρξε επιστημονικά υπεύθυνος μονάδων ψυχικής υγείας του ίδιου φορέα, με στόχο την ψυχοκοινωνική αποκατάσταση και τη βελτίωση της ποιότητας ζωής ατόμων με ψυχική νόσο.

Διατηρεί μακροχρόνια συνεργασία με το ICPS Κολλέγιο Ανθρωπιστικών Επιστημών ως εκπαιδευτής στα μεταπτυχιακά και επαγγελματικά προγράμματα της Προσωποκεντρικής Ψυχοθεραπείας, καθώς και ως πιστοποιημένος επόπτης.